George Martin var ikke tilstede i Abbey Road Studios 12. mai 1967 da gruppen spilte inn ni tagninger av «All Together Now». Men lydtekniker Geoff Emerick var på plass slik at sangen ble festet til teip. Etter all sannsynlighet er det McCartney selv som spiller den akustiske gitaren som starter sangen. Ellers inneholder den instrumenter som bass, ukulele, munnspill, trommer, stortromme, triangel og valthorn (sistnevnte høres spesielt helt i slutten). Det er foreløpig ikke loggført hvem som spiller de forskjellige instrumentene.